CELEX: 32007D0151
Language: mt
Date: 2007-03-06 00:00:00
Title: Deċiżjoni tal-Kummissjoni tas- 6 ta' Marzu 2007 li temenda d-Deċiżjonijiet 94/741/KE u 97/622/KE li jikkonċernaw il-kwestjonarji għar-rapporti ta' l-Istati Membri fuq l-implimentazzjoni tad-Direttiva 2006/12/KE tal-Parlament Ewropew u tal-Kunsill tal- 5 ta' April 2006 dwar l-iskart, u l-implimentazzjoni tad-Direttiva tal-Kunsill 91/689/KEE tat- 12 ta' Diċembru 1991 dwar skart perikoluż (notifikat bid-dokument numru C(2006) 634) Test b'rilevanza għaż-ŻEE

24.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  317
               
            DEĊIŻJONI TAL-KUMMISSJONI
      tas-6 ta' Marzu 2007
      li temenda d-Deċiżjonijiet 94/741/KE u 97/622/KE li jikkonċernaw il-kwestjonarji għar-rapporti ta' l-Istati Membri fuq l-implimentazzjoni tad-Direttiva 2006/12/KE tal-Parlament Ewropew u tal-Kunsill tal-5 ta' April 2006 dwar l-iskart, u l-implimentazzjoni tad-Direttiva tal-Kunsill 91/689/KEE tat-12 ta' Diċembru 1991 dwar skart perikoluż
      (notifikat bid-dokument numru C(2006) 634)
      (Test b'rilevanza għaż-ŻEE)
      (2007/151/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabilixxi l-Komunità Ewropea,
      Wara li kkunsidrat id-Direttiva 2006/12/KE tal-Parlament Ewropew u tal-Kunsill tal-5 ta' April 2006 dwar l-iskart (1), u partikolarment l-ewwel paragrafu ta' l-Artikolu 16 tagħha,
      Wara li kkunsidrat id-Direttiva tal-Kunsill 91/689/KEE tat-12 ta' Diċembru 1991 dwar l-iskart perikoluż (2), u b'mod partikolari l-Artikolu 8(1) tagħha,
      Billi:
      
                  (1)
               
               
                  Ir-rapport dwar l-implimentazzjoni tad-Direttiva 2006/12/KE għandu jitfassal abbażi ta' kwestjonarju stabbilit mid-Deċiżjoni tal-Kummissjoni 94/741/KE ta' l-24 ta' Ottubru 1994 rigward kwestjonarji għar-rapporti tal-Istati Membri dwar l-implimentazzjoni ta' ċerti Direttivi fis-settur tal-iskart (implimentazzjoni tad-Direttiva tal-Kunsill 91/692/KEE) (3).
               
            
                  (2)
               
               
                  Ir-rapport dwar l-implimentazzjoni tad-Direttiva 91/689/KEE għandu jitfassal abbażi ta' kwestjonarju stabbilit mid-Deċiżjoni tal-Kummissjoni 97/622/KE tas-27 ta' Mejju 1997 rigward kwestjonarji għar-rapporti tal-Istati Membri dwar l-implimentazzjoni ta' ċerti Direttivi fis-settur tal-iskart (implimentazzjoni tad-Direttiva tal-Kunsill 91/692/KEE) (4).
               
            
                  (3)
               
               
                  Ir-Regolament (KE) Nru 2150/2002 tal-Parlament Ewropew u tal-Kunsill dwar l-istatistika ta' l-iskart (5) jistabbilixxi qafas għall-produzzjoni ta' statistika Komunitarja dwar il-ħolqien, l-irkupru u r-rimi ta' l-iskart.
               
            
                  (4)
               
               
                  Analiżi ta' l-obbligi tar-rappurtar dwar dejta dwar l-iskart kif previst fil-leġiżlazzjoni Komunitarja turi li ċerti obbligi ta' rappurtar tad-dejta previsti fid-Deċizjoni 94/741/KE u 97/622/KE huma koperti wkoll mir-Regolament (KE) Nru 2150/2002 jew mir-Regolament (KE) Nru 1013/2006 tal-Parlament Ewropew u tal-Kunsill ta' l-14 ta' Ġunju 2006 dwar il-ġarr ta' l-iskart bil-baħar (6).
               
            
                  (5)
               
               
                  Biex jiġu evitati duplikazzjoni u rekwiżiti amministrattivi bla bżonn, l-obbligi tar-rappurtar dwar ’l-iskart perikoluż’ u ’skart ieħor’ għandhom jitneħħew mid-Deċiżjoni 94/741/KE. Barra minn hekk, it-terminu ’skart domestiku’ jitbiddel bit-terminu ’skart tad-djar u simili’ sabiex id-Deċiżjoni 94/741/KE ssir koerenti mar-Regolament (KE) Nru 2150/2002.
               
            
                  (6)
               
               
                  Bl-istess mod, l-obbligu tar-rappurtar dwar l-iskart perikoluż għandu jitneħħa mid-Deċiżjoni 97/622/KE.
               
            
                  (7)
               
               
                  Id-Deċiżjonijiet 94/741/KE u 97/622/KE għandhom għalhekk jiġu emendati bl-istess mod.
               
            
                  (8)
               
               
                  Il-miżuri stipulati f'din id-Deċiżjoni huma bi qbil ma' l-opinjoni tal-Kumitat stabbilit bl-Artikolu 18 tad-Direttiva 2006/12/KE,
               
            ADOTTAT DIN ID-DECIZJONI:
      Artikolu 1
      Id-Deċiżjoni 94/741/KE għandha tiġi emendata kif previst fl-Anness ta' din id-Deċiżjoni.
      Artikolu 2
      Id-Deċiżjoni 97/622/KE għandha tiġi emendata kif previst fl-Anness ta' din id-Deċiżjoni.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Brussell, 6 ta' Marzu 2007.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 114, 27.4.2006, p. 9.
      
         (2)  ĠU L 377, 30.12.1991, p. 20. Id-Direttiva kif emendata l-aħħar mir-Regolament (KE) Nru 166/2006 tal-Parlament Ewropew u tal-Kunsill (ĠU L 33, 4.2.2006, p. 1).
      
         (3)  ĠU L 296, 17.11.1994, p. 42.
      
         (4)  ĠU L 256, 19.9.1997, p. 13.
      
         (5)  ĠU L 332, 9.12.2002, p. 1. Ir-Regolament kif l-aħħar emendat bir-Regolament tal-Kummissjoni (KE) Nru 783/2005 (ĠU L 131, 25.5.2005, p. 38).
      
         (6)  ĠU L 190, 12.7.2006, p. 1.
      
         ANNESS
         Emendi għad-Deċiżjoni 94/741/KE u 97/622/KE
         
                  
                     A.
                  
                  
                     Fl-Anness tad-Deċiżjoni 94/741/KE, it-tieni kwestjonarju huwa emendat kif ġej:
                     
                                 1.
                              
                              
                                 It-titolu tal-kwestjonarju qed jinbidel b'li ġej:
                                 “KWESTJONARJU
                                 għar-rapport ta' l-Istati Membri dwar it-traspożizzjoni u l-implimentazzjoni tad-Direttiva 2006/12/KEE”;
                              
                           
                                 2.
                              
                              
                                 Il punt 4 tat-Taqsima II tal-kwestjonarju qed jinbidel b'li ġej:
                                 
                                             “4.
                                          
                                          
                                             Skond l-Artikolu 7(1), jekk jogħġbok agħti d-dettalji li ġejjin, fejn jeżistu, billi tindika jekk xi wħud minn dawn il-figuri mogħtija humiex stimi:
                                             
                                                          
                                                      
                                                      
                                                         L-iskart tad-djar u simili
                                                         (tunnellati/sena)
                                                      
                                                   
                                                         Total ta' l-iskart iġġenerat (*) li minnu:
                                                      
                                                      
                                                          
                                                      
                                                   
                                                         riċiklat (*)
                                                         
                                                      
                                                      
                                                          
                                                      
                                                   
                                                         inċinerat (*)
                                                         
                                                      
                                                      
                                                          
                                                      
                                                   
                                                         inċinerat b'irkupru ta' enerġija (*)
                                                         
                                                      
                                                      
                                                          
                                                      
                                                   
                                                         mormi f'miżbla artifiċjali (*):
                                                      
                                                      
                                                          
                                                      
                                                   
                                                         oħrajn, jekk jogħġbok speċifika (*):
                                                      
                                                      
                                                          
                                                      
                                                   
                                       
                           
               
                  
                     B.
                  
                  
                     Fl-Anness tad-Deċiżjoni 97/622/KE, il-punt 11 (d) f'Taqsima II ta' l-ewwel kwestjonarju tneħħa.
                  
               
            (*)  Fl-Istat Membru”